
Kompetencat kyçe 

Zhvillimi i kompetencave kyçe nga nxënësit gjatë procesit të mësimdhënies dhe të nxënies kërkon që mësuesi të sigurojë një lidhje të qëndrueshme dhe funksionale midis kompetencave kyçe dhe atyre të lëndës, në përputhje me nivelin arsimor dhe karakteristikat e nxënësve. Kjo kërkon një planifikim të kujdesshëm të situatave të të nxënit, si dhe përzgjedhjen e metodave, mjeteve dhe burimeve të përshtatshme që nxisin angazhimin aktiv, reflektimin dhe zbatimin praktik të njohurive. Kompetenca kuptohet sot si një ndërthurje e balancuar mes njohurive, aftësive, qëndrimeve, vlerave dhe mendimit kritik, që i mundësojnë nxënësit të përballet me situata reale dhe komplekse në mënyrë efektive, të pavarur dhe kreative . Qasja e mësimdhënies e bazuar në kompetenca e zhvendos fokusin nga përvetësimi pasiv i përmbajtjes lëndore (me mësuesin në qendër) drejt zhvillimit të aftësive që ndihmojnë nxënësin të kuptojë, të zbatojë dhe të transferojë njohuritë në kontekste të reja, me vetë nxënësi në qendër të procesit. Kompetencat e fushës së shkencave lidhen drejtpërdrejt me kompetencat kyçe, përmes tematikave t ë lëndëve përkatëse. Kompetencat e fushës së shkencave natyrore lidhen me kompetencat kyçe nëpërmjet rezultateve të të nxënit të secilës prej tyre. Lidhja mes rezultateve të të nxënit të kompetencave të fushës dhe atyre të kompetencave kyçe lehtëson vlerësimin dhe mbështet një qasje të integruar në mësimdhënie dhe nxënie.
Rezultatet e të nxënit sipas kompetencave kyçe

Kompetenca e komunikimit në gjuhën amtare
Për të dëshmuar këtë kompetencë, nxënësi: komunikon qartë me gojë dhe me shkrim në situata të ndryshme; përdor lloje të ndryshme tekstesh, përfshirë digjitale; gjen, përpunon dhe përdor informacion me burime të ndryshme; shpreh ide dhe argumente të strukturuara në mënyrë të përshtatshme; lexon dhe analizon tekste të ndryshme për qëllim dhe mesazh; përdor drejt gjuhën në ese, letra, e-maile, prezantime etj.; merr pjesë në diskutime dhe bashkëpunon në grup; përdor TIK për mësim, komunikim dhe prezantime
Kompetenca e komunikimit në gjuhë të huaja 
Për të dëshmuar këtë kompetencë, nxënësi: prezanton një temë të caktuar nga arti, nga shkenca, nga jeta e përditshme dhe në mënyrë efektive komunikon me audiencën, duke përdorur TIK-un dhe mediet e tjera të shkruara dhe elektronike; përshkruan dhe prezanton qartë dhe me detaje të hollësishme një gamë të gjerë temash që lidhen me fushën e tij të interesit, duke zgjeruar dhe mbështetur idetë me shpjegime dhe shembuj përkatës; diskuton për një temë duke respektuar rregullat e komunikimit; luan rol mbështetës në diskutime dhe ndihmon për të kontribuar. respekton kulturat dhe gjuhët e tjera, promovon shumëgjuhësinë; shkruan qartë ese, letra, e-maile në kontekste të ndryshme/
Kompetenca në matematikë, shkencë, teknologji dhe inxhinieri
Për të dëshmuar këtë kompetencë, nxënësi: zbaton njohuritë matematikore në jetën reale dhe arsyeton në mënyrë logjike; ndjek dhe vlerëson organizimin logjik të argumenteve; përdor mjete ndihmëse të përshtatshme, duke përfshirë të dhëna statistikore dhe grafikët; përdor dhe trajton mjetet dhe pajisjet teknologjike; hulumton natyrën përmes eksperimenteve të kontrolluara; përdor dhe trajton të dhëna shkencore për të arritur një qëllim, për të marrë një vendim ose për të nxjerrë një përfundim bazuar në prova; njeh karakteristikat thelbësore të kërkimit shkencor; komunikon përfundimet dhe arsyetimet që çuan në një përfundim të bazuar në prova; sqaron ecurinë e zgjidhjes së një problemi në klasë apo jashtë saj,duke e vërtetuar zgjidhjen e problemit përmes metodës së analizës dhe e prezanton para moshatarëve ose para të tjerëve; gjykon rezultatet e arritura, nga analiza e të dhënave të një projekti apo programi të realizuar dhe i interpreton ato me gjuhën e matematikës dhe të fushës përkatëse, i paraqet grafikisht, në formë tabelore, duke nxjerrë përfundime të vërtetuara (p.sh., projekt me bazë shkolle, projekt për gjelbërimin, koncert, ekspozitë tematike, orë letrare, punë laboratorike etj.); hulumton në mënyrë të pavarur për një çështje të caktuar, duke përcaktuar fazat dhe procedurat e hulumtimit, paraqet dhe interpreton rezultatet e fituara në tabela dhe grafikë, duke përdorur teknologjinë informative; identifikon burimet e informacioneve të nevojshme dhe i shfrytëzon ato në mënyrën e duhur për të zgjidhur një proble në nivelin e caktuar të vështirësisë, duke dhënë shembuj konkretë;  vlerëson cilësinë e informacioneve në një material të shkruar për një temë të caktuar (p.sh., për ngrohjen globale, për diversitetin kulturor dhe etnik etj.), identifikon elementet kryesore, i diskuton me moshatarët, duke dhënë propozime konkrete për shfrytëzimin e shembujve pozitivë në kontekstin lokal apo global, duke shprehur qëndrimin personal; argumenton rezultatet e arritura gjatë një eksperimentimi në shkollë apo diku tjetër, duke përshkruar qëllimin, hipotezën dhe mënyrën e vëzhgimit të dukurisë së manifestuar, rezultatet i paraqet në mënyrë tabelore dhe grafike

Kompetenca digjitale
Për të dëshmuar këtë kompetencë, nxënësi: përdor, analizon dhe vlerëson përmbajtje dhe të dhëna digjitale në mënyrë të sigurt;  zgjidh probleme dhe merr vendime duke përdorur teknologjinë dhe inteligjencën artificiale; krijon dhe shpërndan përmbajtje digjitale, bashkëpunon përmes mjeteve online; përdor TIK-un për të komunikuar, prezantuar dhe organizuar informacionin (tabela, grafikë, prezantime etj.);demonstron etikë dhe siguri në mjedisin digjital dhe vlerëson ndikimin kulturor e global të teknologjisë.
Kompetenca personale, shoqërore dhe e të nxënit
Për të dëshmuar këtë kompetencë, nxënësi: identifikon dhe punon mbi përparësitë dhe dobësitë personale; vendos dhe organizon qëllime, vlerëson dhe motivon veten për avancim; mëson dhe punon në mënyrë të pavarur dhe bashkëpunuese; komunikon dhe bashkëpunon në grup, duke menaxhuar burimet, kohën dhe stresin; menaxhon dhe zgjidh konfliktet dhe pasiguritë në mënyrë konstruktive; vlerëson jetën e shëndetshme dhe aplikon metoda të zhvillimit të njohurive dhe shkathtësive të reja; prezanton planin e studimit dhe dokumentet e angazhimit për aktivitete dhe prezantime.
Kompetenca qytetare
Për të dëshmuar këtë kompetencë, nxënësi: tregon solidaritet në zgjidhjen e problemeve në shkollë, komunitet e më gjerë; vlerëson diversitetin me tolerancë dhe respekt; demonstron vlerat e të drejtave të njeriut, si respekti për dinjitetin personal dhe lufta kundër diskriminimit; menaxhon dhe zgjidh konfliktet në mënyrë konstruktive dhe paanshme; demonstron sjellje etike ndaj mjedisit dhe kontribuon në qëndrueshmërinë mjedisore; reagon ndaj shkeljeve të të drejtave të të tjerëve dhe diskuton pasojat këtyre veprimeve. vlerëson dhe promovon përdorimin e përgjegjshëm të internetit dhe teknologjisë për qëllime edukative dhe shoqërore
Kompetenca e sipërmarrjes
Për të dëshmuar këtë kompetencë, nxënësi: mendon strategjikisht dhe zgjidh probleme; përdor imagjinatën për procese krijuese dhe novatore; menaxhon projekte, planifikon dhe delegon; merr dhe vlerëson vendime financiare; përballet me pasigurinë dhe rrezikun; identifikon pikat e forta dhe kufizimet; punon në mënyrë të pavarur dhe në ekip; zbaton parimet e tregut të lirë dhe buxhetimit në jetën reale; ndërmerr iniciativë për aktivitete të ndryshme, si dhe menaxhon karrierën.
Kompetencat shkencore dhe rezultatet e të nxënit
Kërkimi i përgjigjeve ose i zgjidhjeve të problemeve shkencore
Nxënësit zhvillojnë këtë kompetencë duke eksploruar aspekte të ndryshme të mjedisit, duke studiuar natyrën me strategji të përshtatshme, duke mbledhur informacione relevante dhe duke i analizuar ato me synimin për të ofruar shpjegime logjike ose zgjidhje praktike për problemet. Ata mund të fillojnë ta zhvillojnë këtë kompetencë në një moshë të hershme, por do të vazhdojnë ta bëjnë këtë gjatë gjithë shkollimit të tyre
Rezultatet e të nxënit:
Nxënësi: përcakton problemin në mënyrë të pavarur; përdor konceptet si në aspektin cilësor, ashtu edhe sasior; kërkon burime ndihmëse për zgjidhjen e problemit;  justifikon zgjedhjen e metodave, strategjive ose teknikave; kontrollon ndryshoret në mënyrë të pavarur; reflekton mbi zgjidhjet duke punuar në mënyrë individuale ose në grup
Përdorimi i mjeteve, objekteve dhe procedurave shkencore
Kjo kompetencë na jep mundësinë të krijojmë përfaqësime të prekshme të botës ose të thellojmë kuptimin tonë për të. Ajo na fuqizon gjithashtu të analizojmë përdorimet e shkencës dhe teknologjisë në shoqërori dhe të marrim pjesë në mënyrë të informuar në vendimet që do të modelojnë shoqërinë e sotme dhe të ardhmen. Kjo aftësi shfaqet në detyra praktike si vizatimi i planeve, ndërtimi i prototipeve, matja e madhësive fizike dhe vëzhgimi i objekteve mikroskopike ose astronomike. Gjithashtu, ajo përfshin aftësinë për të kuptuar aplikimet e ndryshme të mjeteve dhe procedurave shkencore dhe teknologjike në situata të ndryshme dhe për të vlerësuar efektet e tyre pozitive dhe negative, veçanërisht në jetën e përditshme.
Rezultatet e të nxënit:

Nxënësi: formulon pyetje, jep shpjegim, zgjidhje ose opinion duke u bazuar në aspektet e çështjes ose të kontekstit të saj; zhvillon strategjitë e veta të problemzgjidhjes bazuar në njohuritë që ka; identifikon elementët kryesorë të një objekti, sistemi ose produkti; përdor konceptet e kërkuara dhe zbaton ligjet që lidhen me këto koncepte në mënyrë të përshtatshme; përshkruan parimet e ndërtimit dhe të funksionimit të një objekti ose sistemi; përdor formulime matematikore në përputhje me situatën; jep shpjegime ose zgjidhje të përshtatshme duke përdorur konceptet, ligjet, teoritë dhe modelet e shkencës dhe të teknologjisë; argumenton shpjegimet, zgjidhjet ose opinionet mbi bazën e parimeve shkencore dhe teknologjike, të marra prej burimeve të besueshme të informacionit; identifikon në mënyrë realiste pasojat që lidhen me çështjen në studim.
Komunikimi në gjuhën dhe terminologjinë e shkencës
Kjo kompetencë i referohet aftësisë për të kuptuar dhe transmetuar mesazhe duke përdorur elementet e ndryshme të gjuhëve të posaçme të shkencës dhe teknologjisë. Nxënësit fillojnë duke përdorur prezantime të thjeshta si vizatime dhe diagrame, dhe gradualisht fitojnë aftësi në përdorimin e grafikëve dhe simboleve më komplekse. Gjatë gjithë edukimit të tyre, ata bëhen gjithnjë e më të aftë në përdorimin e gjuhëve dhe formave të përfaqësimit që përdoren në botën e shkencës dhe teknologjisë. Kjo i ndihmon ata të organizojnë dhe të shprehin mendimet e tyre në mënyrë më të strukturuar dhe të qartë.
Rezultatet e të nxënit:

Nxënësi: zgjedh elemente të përshtatshme për përfundimin e detyrës; zgjedh dhe përdor burime të ndryshme dhe të besueshme të informacionit; organizon korrektësisht elementet e mesazhit të vet, e përshtat atë meaudiencën dhe e transmeton qartësisht  përdor terminologjinë në përputhje me rregullat dhe konvencionet e pranuara; zgjedh dhe përdor mënyra të përshtatshme të prezantimit, skicimit të informacionit dhe të teknologjive të komunikimit dhe të shfaqjes së të dhënave në tabela, grafikë ose diagrame

PLANIFIKIMI MËSIMOR VJETOR

36 javëx 2 orë/javë= 72 orë
	PLANI  SINTETIK VJETOR 
	        Përqindjet 

	Teori
	51 orë
	71%

	Veprimtari praktike
	7 orë 
	9%

	Ushtrime
	3 orë
	4 %

	Përsëritje
	4 orë
	6 %

	Testim përmbledhës
	3 orë
	4 %

	Projekt
	4 orë
	6 %

	Total 
	72 orë
	100 %


Planifikimi mësimor vjetor sipas periudhave
	Tematikat
	                          Shpërndarja e përmbajtjes së lëndës

	
	Shtator-Dhjetor 28 orë 
(19 orë njohuri të reja + 9 orë përvetësim njohurish)
	Janar -Mars  24 orë 
(17 orë njohuri  të reja + 7 orë përvetësim njohurish)
	Prill- Qershor  20 orë
(15 orë njohuri të reja +5 orë përvetësim njohurish)

	Shumëllojshmëria dhe klasifikimi i gjallesave
	1. Karakteristikat e qenieve të gjalla
2. Klasifikimi i organizmave të gjallë
3. Mbretëritë e qenieve të gjalla
4. Viruset 
5. Klasifikimi i kafshëve

6. Klasifikimi i bimëve

7. Çelësat

8. Veprimtari praktike: Realizimi i skicimit biologjik
	
	

	Struktura dhe funksionimi i organizmave të gjallë
	9. Ndërtimi i qelizave

10. Qelizat dhe organizmi

11.Veprimtari praktike: Vëzhgimi i qelizës bimore dhe shtazore
12. Difuzioni

13. Osmoza

14. Transporti aktiv

15. Ushtrime 

16. Projekt: Dieta e balancuar, nje jete e shendetshme (ora I)
17. Si jemi ndërtuar?

18. Karbohidratet

19. Yndyrnat

20. Proteinat

21. ADN-ja

22. Veprimtari praktike : Prova e ushqimit për amidon, yndyrë.
23. Përsëritje
24. Test përmbledhës periudha I
25. Katalizatorët biologjikë
26. Vetitë e enzimave
27. Veprimtari praktike: Ndikimi i katalazës te peroksidi i hidrogjenit
28.Projekt: Dieta e balancuar, nje jete e shendetshme(ora II)
	1. Llojet e ushqimeve.
2. Fotosinteza 
3. Gjethet
4. Përdorimi i glukozës
5. Prova për amidonin në gjethe
6. Faktorët kufizues

7. Rëndësia e fotosintezës

8. Veprimtari praktike : Prova e amidonit te gjethja
9. Dieta
10. Tretja (mekanike dhe kimike)
11. Dhëmbët, llojet dhe prishja e tyre
12. Gypi ushqimor dhe ndërtimi
13. Gypi ushqimor dhe përthithja e ushqimit
14. Asimilimi
15. Ushtrime

16. Projekt : Dieta e balancuar, nje jete e shendetshme(ora III)
17. Përsëritje

18. Sistemi i transportit te bimët

19. Përthithja dhe transporti i ujit
20. Transpirimi 
21. Transporti i lëndëve ushqyese
22.Veprimtari praktike: Të matet ritmi i transpirimit në një bimë në vazo
23. Përsëritje 

24. Test përmbledhës periudha II
	1. Sistemet qarkulluese (e vetme dhe të dyfishta)

2. Zemra 
3. Rrahja e zemrës 
4. Enët e gjakut
5. Gjaku
6. Limfa dhe lëngu indor
7. Veprimtari praktike : Matja e pulsit
8. Ushtrime

9. Patogjenët

10. Mbrojtja e trupit

11. Sistemi imunitar

12. Kontrolli i sëmundjeve me anë të

vaksinimit


	Ndërvarësia
	
	
	13. Ekologji
14. Rrjedha e energjisë
15. Cikli i lëndëve ushqyese
16. Madhësia e popullsisë
17. Popullata njerëzore
18. Projekt: Dieta e balancuar, nje jete e shendetshme(ora IV)
19. Përsëritje

20.Test përmbledhës periudha III

Periudha I : Shtator-Dhjetor

             FUSHA : SHKENCAT E NATYRËS   SHKALLA: V    LËNDA: BIOLOGJI     KLASA: X
                            
                                                            

                                                                      VITI SHKOLLOR 20.. – 20..
 MËSUESI I LËNDËS 
            KRYETAR  I EKIPIT LËNDOR                
                         DREJTOR
	PLANI  SINTETIK PERIUDHA I


	Përqindjet 

	Teori
	19  orë
	68  %

	 Ushtrime 
	              1 orë
	4  %

	Veprimtari praktike 
	              4 orë
	14 %

	Përsëritje
	              1 orë
	4  %

	Testim përmbledhës
	             1 orë
	4  %

	Projekt
	             2 orë
	6 %


Tematika: Shumëllojshmëria dhe klasifikimi i gjallesave
Përshkrimi i tematikës: Kjo tematikë nënvizon rëndësinë e ruajtjes së shumëllojshmërisë në natyrë. Për të kuptuar më mirë botën në të cilën jeton, njeriu përpiqet të organizojë botën e gjallë dhe jo të gjallë. Ka disa tipare të përbashkëta që lidhin të gjitha qeniet e gjalla dhe faktorë unikë në botën jo të gjallë që e ndihmojnë njeriun t’i klasifikojë ato. Ruajtja e shumëllojshmërisë siguron mbijetesën dhe vazhdimësinë e jetës
Veçoritë dhe klasifikimi i organizamve të gjallë

Aftësitë
Nxënësi: përshkruan veçoritë e organizmave të gjallë (frymëmarrja, ushqyerja, ekskretimi, nxitshmëria, lëvizja, rritja dhe zhvillimi, riprodhimi) ; tregon se organizmat mund të klasifikohen në grupe sipas veçorive që ndajnë; përshkruan një lloj si një grup organizmash që mund të riprodhohen për të prodhuar pasardhës pjellorë; përshkruan sistemin binomial të emërtimit të llojeve si një sistem të dakordësuar ndërkombëtarisht në të cilin emri shkencor i një organizmi përbëhet nga dy pjesë që tregojnë gjininë dhe llojin; ndërton dhe përdor çelësa dikotomikë bazuar në veçori të identifikueshme përmend veçoritë kryesore që përdoren për të për të ndarë gjallesat në pesë mbretëritë përkatëse: Monera, Protista, Kërpudhat, Bimët dhe Kafshët; përmend veçoritë kryesore të përdorura për të vendosur organizmat në grupe brenda mbretërisë shtazore, duke u kufizuar në: grupet kryesore të vertebrorëve: gjitarë, shpend, zvarranikë, amfibë, peshq, grupet kryesore të artropodëve: miriapodë, insekte, araknidë, krustace,  përmend veçoritë kryesore të përdorura për të vendosur organizmat në grupe në mbretërinë bimore, të kufizuara te fieret dhe bimët ne lule (dikotiledonë dhe monokotiledonë) ; përmend veçoritë e viruseve (në një shtresë proteine dhe material gjenetik); shpjegon se sistemet e klasifikimit synojnë të pasqyrojnë marrëdhëniet evolutive; shpjegon se sekuencat e bazave në ADN përdoren si mjet klasifikimi; shpjegon se grupet e organizmave që ndajnë një paraardhës më të kohëve të fundit (janë më të lidhur ngushtë) kanë sekuenca bazash në ADN që janë më të ngjashme se ato që ndajnë vetëm një paraardhës të largët.
Tematika: Struktura dhe funksionimi i organizmave të gjallë
Përshkrimi i tematikës: Kjo tematikë nënvizon parimet themelore të strukturës dhe funksionit që janë të përbashkëta për të gjitha format e jetës. Nëpërmjet studimit të strukturës dhe funksionit të organizmave të gjallë, nxënësi fiton një kuptim më të thellë të mekanizmave bazë të jetës, nga niveli mikroskopik (qeliza) te organizmi, me sisteme të specializuara që kryejnë funksione jetësore të ndryshme dhe komplekse.
Ndërtimi dhe organizmi i qelizave

Aftësitë 

Nxënësi: shpjegon se si strukturat kryesore përbërëse të qelizave eukariote (te bimët dhe te kafshët) dhe qelizave prokariote janë të lidhura me funksionet e tyre, duke përfshirë bërthamën/ materialin gjenetik, membranën qelizore, mitokondrinë, kloroplastet dhe plasmidet) ; përgatit preparate të qelizave për të kuptuar se gjallesat janë të ndërtuara nga qeliza. vëzhgon organelet qelizore të dukshme në mikroskop optik; kryen skicime duke etiketuar pjesët përbërëse që vihen re në mikroskop optik. diskuton rëndësinë e arritjeve të teknologjisë mikroskopike, si mundësi për të grumbulluar më shumë njohuri për qelizën;
Transporti qelizor
Aftësitë 

Nxënësi: shpjegon vetitë gjysmëpërshkuese të membranës qelizore (difuzioni, osmoza dhe transporti aktiv); heton dhe përshkruan çfarë ndodh me indet bimore dhe qelizat shtazore (eritrocitet) kur i vendosim në tretësira me përqendrime të ndryshme;  heton dhe shpjegon si bimët mbështeten nga presioni i turgorit brendaqelizor; shpjegon rëndësinë e potencialit të ujit dhe osmozës për qelizat dhe indet e kafshëve. përdor mjete dhe materiale rrethanore për të provuar kushtet në të cilat ndodh osmoza; diskuton rëndësinë e transportit aktiv, si një proces që kërkon energji sepse substancat transportohen kundër gradientit të përqendrimit; argumenton çfarë ndodh nëse një pacient merr nëpërmjet serumeve tretësira hipertonike, izotonike, hipotonike.
Metabolizmi qelizor

Aftësitë

Nxënësi: shpjegon nëpërmjet skematizimit mekanizmin e veprimit të enzimave, duke përfshirë qendrën aktive dhe specificitetin e enzimës; heton dhe përshkruan faktorët që ndikojnë në shpejtësinë e reaksioneve enzimatike;
	Nr
	Tematika
	Tema mësimore
	Situata e parashikuar të të nxënit
	Metodologjia dhe veprimtaritë e nxënësve
	Vlerësimi
	Burimet 

	1
	VEÇORITË DHE KLASIFIKIMI I ORGANIZMAVE TË GJALLË
Veçoritë e organizmave të gjallë
(8 orë)
	1.Karakteristikat e qenieve të gjalla
	"Si mund të dallojmë një organizëm të gjallë nga një objekt jo i gjallë?"


	Stuhi mendimesh,
Punë në grupe

Diskutim 

	Nxënësi/ja përshkruan të 7 veçoritë e organizmave të gjallë duke sjellë shembuj përshkrues se si këto procese ndodhin te

bimët dhe te kafshët.
	Teksti mësimor,

Fotografi dhe figura të organizmave
https://youtu.be/jpO52VTHecQ?si=-YFmQxdR41-d4RIU 

	2
	
	2. Klasifikimi i organizmave të gjallë
	"Pse biologët klasifikojnë organizmat dhe si realizohet klasifikimi shkencor?"
	Stuhi mendimesh

Punë në grupe

Diskutim 
	Nxënësi/ja përgjithëson parimin e klasifikimit duke argumentuar rëndësinë e grupimit të organizmave sipas veçorive evolucionare ose strukturale
	Teksti Video-projektor, Figura të organizmave https://youtu.be/lnvlMlopu2A?si=XOgsfGUpWiLpyx1t 

	3
	
	3. Mbretëritë e qenieve të  gjalla
	"Pse këta organizma nuk bëjnë pjesë në të njëjtën mbretëri, edhe pse të gjithë janë qenie të gjalla?"
	Stuhi mendimi

Punë në grupe

Diskutim 
	Nxënësi/ja përshkruan se një lloj përbëhet nga organizma që kryejnë riprodhim midis tyre dhe

që prodhojnë pasardhës pjellorë duke e dalluar këtë proces nga kryqëzimet e llojeve të ndryshme
	https://youtu.be/oID1h-zL-uw?si=LfjuwblFjd4Bxg-n 

	4
	
	4.Viruset
	"Pse viruset nuk konsiderohen qenie të gjalla, edhe pse shumohen dhe shkaktojnë sëmundje?"
	Stuhi mendimesh
Punë në grupe

Diskutim
	Nxënësi/ja analizon veçoritë kryesore të

viruseve duke shpjeguar funksionin e shtresës proteinike dhe të materialit gjenetik në infektimin dhe shumimin e tyre.
	https://youtu.be/L6anmd7DnYw?si=B-bX33UOiZRPj-RV 

	5
	
	5.Klasifikimi i kafshëve
	"Si i klasifikojnë biologët kafshët dhe cilat janë karakteristikat që i dallojnë grupet kryesore të tyre?"
	Stuhi mendimesh

Punë në grupe

Diskutim 
	Nxënësi/ja përmend të gjitha klasat e vertebrorëve dhe grupet e

artropodëve, duke listuar veçoritë dalluese për secilin prej tyre(p.sh., përmend mbulojën e trupit për vertebrorët dhe numrin e këmbëve apo ndarjen e trupit për

artropodët).
	Teksti,Video-projektor, PowerPoint, Figura të grupeve të kafshëve https://youtu.be/19x1rkFgrF4?si=hxvbcHzCJ72gCvj

	6
	
	6.Klasifikimi i bimëve
	"Pse të gjitha këto organizma klasifikohen si bimë, megjithëse kanë dallime në ndërtim dhe mënyrën e riprodhimit?"
	Stuhi mendimi

Punë në grupe

Diskutim
	Nxënësi/ja përmend veçoritë kryesore të përdorura për të vendosur organizmat në grupe në mbretërinë bimore, të kufizuara te

fieret dhe bimët me lule

(dikotiledone dhe

monokotiledone).
	Teksti,
Video-projektor ,Prezantim PowerPoint , Figura të myshqeve, fiereve dhe bimëve me lule https://youtu.be/4QfSj9l_pT4?si=7itrKj8_V4XXgmUh 

	7
	
	7.Çelësat
	"Si mund të identifikojmë me siguri një organizëm kur nuk e dimë emrin e tij?"
	Stuhi mendimesh
Punë në grupe

Rrjeti i diskutimit

	Nxënësi/ja krahason metoda të ndryshme

të identifikimit dhe numërimit të organizmave, duke shpjeguar mënyrën si

përdoren për përcaktimin e numrit të llojeve në një zonë të caktuar.
	Teksti,Video-projektor, PowerPoint, Figura të organizmave, Kartona me figura kafshësh dhe bimësh https://youtu.be/2f_jBMRluF4?si=CNMFi0K-Np2Zc05P 

	8
	
	8.Veprimtari praktike: Realizimi i skicimit biologjik
	"Si mund ta paraqesim në mënyrë shkencore një organizëm duke evidentuar tiparet që e ndihmojnë në klasifikimin dhe përshtatjen e tij?"
	Vëzhgim, 

stuhi mendimesh, 

punë prakike 
	Nxënësi/ja përshkruan metodat për identifikimin e llojeve dhe shpjegon si përcaktohet numri i tyre në një zonë të caktuar.
	Teksti,Organizëm natyror ose fotografi biologjike, Lupë, Fletë A4, Laps HB, Gomë, Vizore, Video-projektor

	STRUKTURA DHE FUNKSIONIMI I ORGANIZMAVE TË GJALLË
Ndërtimi dhe organizmi i qelizave
(3 orë)
	9.Ndërtimi i qelizave
	Mësuesi paraqet në videoprojektor fotografi të qelizës bimore, qelizës shtazore dhe qelizës bakteriale, si edhe një mikroskop laboratorik.
	Stuhi mendimesh

Punë në grupe

Diskutim 
	Nxënësi/ja shpjegon lidhjen midis strukturave kryesore të qelizave

eukariote dhe prokariote me funksionet e tyre.
	Libri, Videoprojektor , Mikroskop, Preparat i qelizës së qepës,  Preparat i epitelit të gojës,
https://youtu.be/LiR0wNi1JHg?si=igG1xcXhwpE8oDr4

	10.Qelizat dhe organizmi
	A janë të gjitha qelizat njësoj? 

Pse qelizat kanë forma të ndryshme? 

Si formohet një organ? 

Si lidhen qelizat me organizmin? 
	Stuhi mendimi

Punë në grupe

Shkrim i lirë 
	Nxënësi/ja analizon mënyrën si strukturat e qelizave eukariote dhe

prokariote lidhen me funksionet e tyre, duke krahasuar rolin e bërthamës/materialit gjenetik, membranës qelizore, mitokondrive,

kloroplasteve dhe plazmideve.
	Videoprojektor 
 PowerPoint, Figura të qelizave dhe organeve 

Atlas biologjik, Fletë pune  Tabela e organizimit biologjik
https://youtu.be/LdKcTtabr6Y?si=SgQYZ86mlt-vo2nl 

	11
	
	11. Veprimtari praktike: Duke parë qelizat bimore dhe shtazore.
	Nxënësit vëzhgojnë me mikroskop preparate të qelizës bimore (epiderma e qepës) dhe qelizës shtazore (qeliza e mukozës së gojës), identifikojnë pjesët përbërëse dhe krahasojnë ndërtimin e tyre.
	Stuhi mendimesh
Punë në grupe

Prezantim e diskutim
	Nxënësi/ja realizon skicime të sakta dhe të qarta të vëzhgimeve mikroskopike, duke etiketuar .pjesët

përbërëse dhe duke respektuar rregullat

e paraqitjes shkencore
	Teksti.Mikroskop optik 
Lama dhe lamela, Pipetë, Blu metilen, Tretësirë jodi  Epidermë qepe, Shpatull sterile, Letër filtri, Pincë, Fletë pune, Laps HB dhe gomë https://youtu.be/LiR0wNi1JHg?si=igG1xcXhwpE8oDr4 

	12
	Transporti qelizor 
(5 orë)


	12.Difuzioni
	Një nxënës hap një shishe parfumi në një cep të klasës. Brenda pak minutash, të gjithë nxënësit ndiejnë aromën, edhe pse askush nuk e ka lëvizur ajrin. Mësuesi pyet:

"Si arriti aroma e parfumit deri tek ju? Çfarë procesi biologjik dhe fizik e shpjegon këtë dukuri?"
	Brainstorming + Pyetje nxitëse
Shpjegim

Diskutim


	Nxënësi/ja shpjegon dallimin dhe rolin e difuzionit, osmozës dhe transportit aktiv në ruajtjen e ekuilibrit dhe funksionimit normal të qelizës
	Teksti, Prezantim PowerPoint 

 Projektor, Kristal permanganat kaliumi, Gotë transparente me ujë, Fletë pune,Figura 3.2–3.5 të tekstit.

	13.Osmoza
	Një kopshtar ka harruar të ujisë bimët për disa ditë dhe ato janë fishkur. Pasi i ujit, pas disa orësh gjethet bëhen përsëri të forta dhe të gjelbra. Ndërkohë, një kastravec i spërkatur me kripë fillon të lëshojë ujë dhe të zbutet.
	Stuhi mendimi

Leximi i drejtuar
Punë në grupe
	Nxënësi/ja heton, analizon dhe interpreton rezultatet e eksperimentit, duke shpjeguar osmozën dhe

ndryshimet strukturore te qelizat bimore dhe eritrocitet
	Teksti ,  Prezantim PowerPoint, Projektor, Tabelë dhe marker 
Tub dialize (Visking),Tretësirë amidoni 

Tretësirë jodi,Gotë kimike,Pipetë , Figura 3.6–3.11 të tekstit, Mikroskop,Fletë pune
https://youtu.be/1hrkwJ_HuR0?si=FwT5aZe8ddC7BBba 

	14.Transporti aktiv
	Një fermer përdor plehra azotike për të ndihmuar rritjen e bimëve. Edhe kur toka përmban një sasi shumë të vogël të joneve nitrat, bimët arrijnë t'i thithin ato përmes rrënjëve dhe të zhvillohen normalisht.
	Stuhi mendimesh

Punë në grupe

Diskutim 
	Nxënësi/ja diskuton rëndësinë e transportit aktiv në funksionimin e qelizës dhe ruajtjen e hemostazës, duke idhur përdorimin e energjisë me transportin e substancave kundër gradientit të përqendrimit
	Teksti,  Skemë krahasuese e transportit përmes membranës https://youtu.be/SzKKYYIlJ-c?si=bVI4UTh70cj_xSKf 

	15. Projekt : Temë e propozuar Dieta e balancuar dhe energjia e nevojshme – organizëm i shëndetshëm.(ora e parë)
	Një studim i publikuar nga Instituti i Shëndetit Publik tregon se një pjesë e të rinjve konsumojnë ushqime të pasura me yndyrna, sheqerna dhe pije energjike, ndërsa konsumojnë pak fruta, perime dhe ujë.
	Stuhi mendimi 

Diskutim 

Përforcimi i mendimit
	Nxënësi: formulon pyetje kërkimore; planifikon mënyrën e mbledhjes së të dhënave;  propozon zgjidhje dhe ide krijuese për produktin final; argumenton zgjedhjet e grupit me fakte shkencore.
	Materiale në të cilat do të bazohet përgatitja e projektit.

	16.Ushtrime
	Një fermer vëren se bimët e tij po fishken gjatë një periudhe thatësire. Pas ujitjes ato rikthehen në gjendje normale. Në të njëjtën kohë, ai përdor plehra azotike që bimët të marrin më shumë nitrate nga toka. Ndërkohë, një pacient me insuficiencë renale kryen dializë për pastrimin e gjakut.
	Punë në grupe

 
	Nxënësi/ja argumenton rëndësinë klinike të përdorimit të serumeve dhe parashikon pasojat fiziologjike të përdorimit të gabuar të tretësirave

hipotonike, hipertonike dhe izotonike
	Libri, Fletë pune, Projektor PowerPoint, Figura 3.2–3.12, Tabelë ,Marker, material vizuale (foto ose filma).

	 Metabolizmi qelizor 
(8 orë)        
	17. Si jemi ndërtuar?

	Një sportist gjatë një aktiviteti fizik intensiv humbet shumë ujë përmes djersitjes. Pas një kohe ai ndien lodhje, etje dhe ulje të përqendrimit. Mjeku i rekomandon të pijë ujë dhe të hidratohet rregullisht.
	Stuhi mendimesh
Punë në grupe

Diskutim
	Nxënësi: analizon pasojat e dehidratimit; zgjidh situata problemore mbi rëndësinë e ujit; përdor terminologjinë biologjike në mënyrë të saktë dhe argumenton me fakte shkencore.
	Teksti, Prezantim PowerPoint 

Projektor, Tabelë dhe marker, Figura nga libri, Fletë pune 

	18. Karbohidratet 

	Një nxënës ha një fetë bukë dhe një banane para një aktiviteti sportiv, ndërsa një tjetër konsumon vetëm një pije energjike. Pas aktivitetit, mësuesi i edukimit fizik diskuton me nxënësit se cilat ushqime sigurojnë energji dhe pse disa ushqime janë më të përshtatshme se të tjerat.
	Pyetje- përgjigje

Punë në grupe

Shkrim i lirë 
	Nxënësi: analizon rëndësinë biologjike të karbohidrateve; argumenton ndryshimet ndërmjet polisakarideve; 

përdor rezultatet eksperimentale për të identifikuar llojin e karbohidratit në një mostër ushqimore.
	Teksti, Projektor dhe PowerPoint, Tretësirë Benedikti, Tretësirë jodi, Provëza, Banjë uji ose llambe alkooli 

Mostra ushqimore https://youtu.be/PRi6uHDKeW4?si=12zrId7DxhDwkZ5Q

	19. Yndyrnat (Lipide)
	Dy persona kanë dieta të ndryshme. Njëri konsumon kryesisht ushqime të pasura me yndyra (gjalpë, djathë, arra), ndërsa tjetri konsumon ushqime me pak yndyrë.
	Stuhi mendimesh
Shpjegim

Diskutim
	Nxënësi: analizon rëndësinë biologjike të yndyrave;  argumenton nevojën për një dietë të balancuar;  përdor rezultatet laboratorike për të identifikuar praninë e yndyrave në ushqime.
	Teksti, Vaj ushqimor, Gjalpë, Arra ose fara 

 Etanol, Ujë, Provëza, Pipeta, Fletë pune, Syze mbrojtëse
https://youtu.be/_PoDlkgG3ks?si=fsWBVn_u-5zZlnlF

	20. Proteinat

	Një sportist, pas një stërvitjeje intensive, konsumon vezë, qumësht dhe mish pule. Një nxënës pyet: "Pse trajneri më rekomandon ushqime të pasura me proteina dhe jo vetëm karbohidrate?"

	Stuhi mendimi

Shpjegim + punë në grupe
Diskutim
	Nxënësi: analizon rëndësinë biologjike të proteinave;  argumenton lidhjen ndërmjet strukturës dhe funksionit të proteinave;  interpreton rezultatet laboratorike dhe nxjerr përfundime shkencore.
	Teksti,
Reagjenti Biuret (ose hidroksid kaliumi dhe sulfat bakri),  Provëza, Pipeta, Mostra ushqimore, 
https://youtu.be/eDeCgTRFCbA?si=4Ysw6h9cSuX87_v4

	21. ADN-ja
	Një familje vëren se fëmija ka të njëjtën ngjyrë sysh si nëna dhe flokë kaçurrela si babai. Nxënësit shtrojnë pyetjen:

"Si trashëgohen tiparet nga prindërit tek fëmijët? Çfarë roli luan ADN-ja?"


	Analiza e figurës
Lexim i drejtuar

Bileta e daljes
	Nxënësi: argumenton pse renditja e bazave përcakton proteinat; analizon pasojat e ndryshimit të renditjes së bazave; lidh ADN-në me tiparet e organizmit; zgjidh situata problemore mbi trashëgiminë.
	Teksti, Figura 4.14, Projektor 

PowerPoint, Video e shkurtër mbi ADN-në, Model tredimensional i ADN-së (ose figurë),  Fletë pune, Tabelë e bardhë, Markerë
https://youtu.be/FgfknBZaVTI?si=tbvGAyi0ejaBPurT

	22. Veprimtari praktike:Prova e ushqimit për sheqer, amidon, yndyrna, proteina
	Një nxënës dëshiron të dijë nëse ushqimet që konsumon çdo ditë (qumështi, buka, patatja, vaji, veza, lëngu i frutave etj.) përmbajnë sheqerna, amidon, yndyra apo proteina. Si mund ta vërtetojmë këtë në laborator duke përdorur reagentë të ndryshëm?
	Parashiko – Vëzhgo – Vërteto
Stacione laboratorike

Galeria e rezultateve
	Nxënësi: analizon rezultatet e eksperimenteve;  krahason reagentët sipas funksionit; argumenton përbërjen kimike të ushqimeve të testuara; propozon mënyra për të përmirësuar saktësinë e eksperimentit.
	Teksti, Provëza, Mbajtëse provëzash, Pipeta,  Pjatë porcelani, Bunsen ose banjë uji, Tretësira Benedikti, Tretësira e jodit, Etanol, Ujë i distiluar, Hidroksid kaliumi, Sulfat bakri (ose reagjent Biureti), Syze mbrojtëse, Dorashka, Mostra ushqimore (bukë, patate, mollë, qumësht, vezë, vaj, djathë etj.), Fletë pune
https://youtu.be/DvAIZ-WIUps?si=bKMCKbb9oPZNFStk

	23.Përsëritje
	Një kompani ushqimore kërkon të punësojë specialistë të rinj për laboratorin biologjik. Kandidatët duhet të tregojnë njohuritë e tyre mbi karakteristikat e qenieve të gjalla, organizimin qelizor, transportin përmes membranës qelizore dhe substancat kimike të jetës.
	Rrota e njohurive
Stacionet e të nxënit

Karrigia e ekspertit
	Nxënësi: analizon situata biologjike; argumenton zgjedhjen e reagentëve laboratorikë; zgjidh situata problemore mbi transportin qelizor; lidh strukturën e ADN-së me trashëgiminë dhe sintezën e proteinave.
	Teksti "Biologjia 10",  Fletë pune , Projektor, PowerPoint, Figura nga kapitujt 1–4 , Kartela pyetjesh, Tabelë e bardhë, Markerë , Laptop

	24.Testim përmbledhës, 
periudha  I
	Pas përfundimit të kapitujve 1–4, nxënësit zhvillojnë testin përmbledhës për të demonstruar nivelin e përvetësimit të njohurive dhe aftësive mbi karakteristikat e qenieve të gjalla, strukturën dhe transportin qelizor, substancat kimike të jetës dhe rëndësinë e tyre në organizmat e gjallë.
	Udhëzime për testimin
Punë individuale

Vetëvlerësim i shkurtër
	Nxënësi: analizon raste biologjike;  argumenton përgjigjet;  interpreton të dhëna;  përdor  terminologji të saktë shkencore; zbaton njohuritë në situata të reja.
	Teksti i Biologjisë 10, Testi përmbledhës i periudhës së parë

	25. Katalizatorët biologjikë
	Një nxënës konsumon një gotë qumësht dhe pas pak kohe ankohet për fryrje barku, dhimbje dhe diarre, ndërsa shoku i tij nuk shfaq asnjë shqetësim. Pse ndodh kjo? Çfarë roli luan enzima laktazë? Si ndikojnë enzimat në organizmin tonë dhe pse ato konsiderohen katalizatorë biologjikë?
	Analiza e rastit
Lexim i drejtuar

Bileta e daljes
	Nxënësi: analizon procesin e veprimit të enzimave;  argumenton ndikimin e mungesës së laktazës;  interpreton figurat biologjike;  përdor terminologji shkencore në mënyrë korrekte; zgjidh situata problemore duke përdorur njohuritë biologjike.
	Teksti "Biologjia 10", Figura 5.2, 5.3 dhe 5.4, Animacion mbi mekanizmin e enzimave, Model i enzimës dhe substratit, Projektor, Tabelë, Kartela pune, Fletë pune
https://youtu.be/GIzNlISbCxI?si=QsFwnju1O2WyDfXt

	26.Vetitë e enzimave
	Një nxënës harron një shishe me qumësht jashtë frigoriferit. Të nesërmen ai vëren se qumështi ka ndryshuar shije dhe strukturë. Një tjetër nxënës pyet pse mishi ruhet në frigorifer dhe pse ethet e larta mund të jenë të rrezikshme për organizmin.
	Parashiko – Arsyeto – Verifiko
Analiza e grafikëve

Rrota e pyetjeve
	analizon në mënyrë të pavarur ndikimin e temperaturës dhe pH-së në aktivitetin enzimatik; interpreton dhe krahason të dhënat eksperimentale duke nxjerrë përfundime të argumentuara; lidh funksionimin e enzimave me situata reale (ruajtja e ushqimeve, temperatura e trupit, tretja, industria ushqimore);
	Libri "Biologjia 10", Grafiqet e aktivitetit enzimatik, Figura 5.5, PowerPoint, Projektor
https://youtu.be/7F-CtxfoDpo?si=UWbx6jXVteue0B0P

	27.Veprimtari praktike: Ndikimi i katalazës te peroksidi i hidrogjenit
	Nxënësit hetojnë praninë dhe aktivitetin e enzimës katalazë në materiale të ndryshme biologjike. Ata përdorin peroksidin e hidrogjenit si substrat dhe vëzhgojnë çlirimin e oksigjenit gjatë reaksionit. Nëpërmjet krahasimit të patates së gjallë, patates së zier, lëngut të frutave, mëlçisë dhe majasë, nxënësit kuptojnë se enzimat gjenden në qelizat e gjalla dhe se temperatura e lartë mund të ndikojë në aktivitetin e tyre.
	Parashiko – Arsyeto – Verifiko
Punë në grupe+ Analizë të dhënash

Analiza dhe diskutimi
	Nxënësi: krahason rezultatet e të gjitha materialeve; analizon faktorët që mund të ndikojnë në aktivitetin e katalazës;vlerëson vlefshmërinë e përfundimeve; identifikon variablat që duhet të kontrollohen; propozon përmirësime të eksperimentit;argumenton përfundimet me prova eksperimentale.


	Peroksid hidrogjeni,5 provëza, Patate të gjalla, Patate të ziera, Lëng frutash, Mëlçi, Suspension majaje, Shkopinj druri, Burim nxehtësie, sipas kushteve të laboratorit, Pikatore Syze mbrojtëse, Doreza 
Fletë pune, Tabelë për regjistrimin e rezultat
https://youtu.be/ylhA84Uyb_A?si=NudScSTSwAnCrBif

	28. Projekt ( ora II) Dieta e balancuar dhe energjia e nevojshme – organizëm i shëndetshëm.
	Pas përcaktimit të temës dhe organizimit të grupeve në orën e parë të projektit, nxënësit fillojnë fazën e mbledhjes dhe përpunimit të informacionit. Çdo grup kërkon të dhëna nga burime të besueshme për të analizuar rolin e një diete të balancuar në ruajtjen e shëndetit dhe për të ndërtuar bazën e produktit përfundimtar të projektit.
	Matrica e planifikimit të kërkimit
Kërkim i drejtuar

Raportimi 2-minutësh
	Nxënësi: analizon dhe krahason informacionin; përdor burime të besueshme; sintetizon të dhënat; propozon ide për produktin final; demonstron rol drejtues në grup.
	Teksti Biologjia 10, Internet dhe faqe të besueshme shkencore,Tabela ushqimore, Udhëzues të Institutit të Shëndetit Publik, Materiale të OBSH-së Laptop/telefon, Projektor,Fletë pune, Flipchart,Markerë


